S-411/2008

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 18. mars 2008 á hendur A-kk-þgf H-kk-þgf J-kk-þgf, [-], Suðurhlíð 38a, Reykjavík, fyrir eftirtalin fíkniefnalagabrot framin að Fosshálsi 27 í Reykjavík á árinu 2007:

„1. Þriðjudaginn 24. júlí haft í vörslum sínum 3,54 g af amfetamíni og 9,46 g af maríhúana, sem lögregla fann við leit.

2. Að kvöldi mánudagsins 1. október haft í vörslum sínum 52,04 g af hassi og 1,03 g af tóbaksblönduðu kannabisefni, sem ákærði afhenti lögreglu við leit.

3. Að kvöldi föstudagsins 7. desember haft í vörslum sínum 5,11 g af amfetamíni,80,22 g af hassi og 16,77 g af maríhúana, sem lögregla fann við leit.

Teljast brot þessi varða við 2. gr., sbr. 5. gr., laga um ávana- og fíkniefni nr. 65/1974, sbr. og 6. gr. sömu laga, að því er varðar meðferð ákærða á hassi, maríhúana og tóbaksblönduðu kannabisefni, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 858/2002.

Þess er krafist að ákærði verði dæmdur til refsingar og jafnframt að 8,65 g af amfetamíni, 132,26 g af hassi, 1,03 g af tóbaksblönduðu kannabisefni og 26,23 g af maríhúana sem lögregla lagði hald á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði hefur allt frá árinu 1991 hlotið sjö dóma fyrir brot á umferðarlögum, lögum um ávana- og fíkniefni og auðgunarbrot. Síðast var ákærði dæmdur 17. janúar 2008 til að sæta þriggja mánaða skilorðsbundnu fangelsi í 3 ár fyrir ýmis umferðarlagabrot og brot á brot á lögum um ávana- og fíkniefni. Þar á undan hafði hann gengist undir að greiða sekt vegna fíkniefnalagabrots með lögreglustjórasátt 23. júlí 2007. Brot ákærða nú voru öll framin fyrir uppkvaðningu dómsins 17. janúar sl. og verður refsing hans því ákveðin sem hegningarauki við refsingu hans samkvæmt þeim dómi með vísan til 77. og 78. gr. almennra hegningarlaga nr. 19/1940. Samkvæmt því, og að teknu tilliti til skýrrar játningar hans fyrir dómi, þykir refsing hans hæfilega ákveðin fangelsi í 4 mánuði en fresta skal fullnustu refsingar og hún falla niður að 3 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð 8,65 g af amfetamíni, 132,26 g af hassi, 1,03 g af tóbakblönduðu kannabisefni og 26,23 g af maríhúana.

Ákærði greiði þóknun skipaðs verjanda síns, S-kk-ef H-kk-ef hæstaréttarlögmanns, 53.784 krónur, að meðtöldum virðisaukaskatti.

Dóm þennan kveður upp Á-kk-nf M-kk-nf héraðdómari.

D ó m s o r ð :

Ákærði, A-kk-nf H-kk-nf J-kk-nf, sæti fangelsi í 4 mánuði en fresta skal fullnustu refsingar og hún falla niður að 3 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð 8,65 g af amfetamíni, 132,26 g af hassi, 1,03 g af tóbakblönduðu kannabisefni og 26,23 g af maríhúana.

Ákærði greiði þóknun skipaðs verjanda síns, S-kk-ef H-kk-ef hæstaréttarlögmanns, 53.784 krónur, að meðtöldum virðisaukaskatti.

Á-kk-nf M-kk-nf